Lovingi maakond

pisi|Maakonna kohtumaja
Lovingi maakond (Loving County) on maakond USA-s Texase osariigi lääneosas.

Maakonna halduskeskus on Mentone (19 elanikku; 2010)."Loving County". The Handbook of Texas Online

Maakonna pindala on 1753 km². Veepindala on 20 km².

Elanike arv on 2016. aasta seisuga 113. 2010. aasta USA rahvaloenduse kohaselt oli seal 82 elanikku ja 2020. aasta rahvaloenduse kohaselt 64 elanikku.Loving County, Texas. census.gov. Vaadatud 28.3.2017 Lovingi maakond on sellega Ameerika Ühendriikide kõige väiksema rahvaarvuga maakond. Asustustihedus on 0,06 in/km².

Maakonna läänepiir kulgeb paralleelselt Pecosi jõega. Põhjaosas piirneb maakond New Mexico osariigiga.

Naabermaakonnad
Lea maakond, New Mexico (põhjas)  
Winkleri maakond (idas)
Wardi maakond (kagus)
Reevesi maakond (edelas)
Eddy maakond (loodes)

 Ajalugu 
Maakond moodustati 26. veebruaril 1887 Tom Greeni maakonna osast. Maakond on saanud nime veisepidaja Oliver Lovingi (eluaastad 1812–1867) järgi. Maakond likvideeriti 1897. aastal ja loodi uuesti 1931. aastal, millega on see ainus Texase osariigi maakond, mis on loodud kaks korda."1 Cafe, 1 Gas Station, 2 Roads: America's Emptiest County". New York Times, 25. veebruar 2006

1925. aastal avastati Lovingi maakonnast naftat."Loving County". Texas Almanac

 Viited 

 Välislingid 

 Koduleht

Kategooria:Texase maakonnad